Návrh terminológie

Terminológia miestnej štátnej správy musí obsahovať názvy navrhovaných orgánov miestnej štátnej správy, prípadne rámcovo aj názvy ich vnútorných organizačných jednotiek a názvy funkcií ich vedúcich predstaviteľov.
V Koncepcii usporiadania miestnej štátnej správy sa v súlade s návrhmi príslušných ústredných orgánov štátnej správy navrhlo vytvoriť a označiť budúce orgány miestnej štátnej správy na jednotlivých úsekoch a úrovniach takto:

Orgány miestnej štátnej správy
navrhované v Koncepcii usporiadania miestnej štátnej správy
a potvrdené príslušnými ústrednými orgánmi

Krajská úroveň | Úroveň nižšia ako krajská

Orgány miestnej štátnej správy,
doterajšie úseky KÚ a OÚ 
(a činnosti) v ich pôsobnosti

Orgány miestnej štátnej správy,
doterajšie úseky KÚ a OÚ 
(a činnosti) v ich pôsobnosti

Krajský úrad
(rozpočtová organizácia)

Obvodný úrad
(bez právnej subjektivity)
-	príslušný krajský úrad je služobným úradom aj pre zamestnancov obvodných úradov

úsek krízového riadenia a hospodárskej mobilizácie
(vnútorná bezpečnosť štátu, obrana, hospodárska mobilizácia, ochrana utajovaných skutočností, sekretariát krízového štábu kraja, sekretariát bezpečnostnej rady kraja)

úsek krízového riadenia a hospodárskej mobilizácie
(vnútorná bezpečnosť štátu, obrana, hospodárska mobilizácia, ochrana utajovaných skutočností, sekretariát krízového štábu obvodu, sekretariát bezpečnostnej rady obvodu)

úsek všeobecnej vnútornej správy
(matričné veci, štátoobčianske veci, priestupky, voľby a referendum, štátne symboly, verejné zbierky, registrácia neziskových organizácií poskytujúcich verejnoprospešné služby, registrácia neinvestičných fondov, registrácia záujmových združení právnických osôb, registrácia združení obcí, územné a správne usporiadanie, právna pomoc samosprávam, sčítanie obyvateľov, domov a bytov)

úsek všeobecnej vnútornej správy
(priestupky, matričné veci, štátoobčianske veci, voľby a referendum, štátne symboly, verejné zbierky, právna pomoc samospráve, sčítanie obyvateľov, domov a bytov)

úsek správnych evidencií
(správne evidencie, register obyvateľov)

úsek správnych evidencií
(správne evidencie, register obyvateľov)

úsek živnostenského podnikania 
(živnostenské podnikanie)

úsek živnostenského podnikania 
(živnostenské podnikanie)

úsek informatiky
(informatika)

úsek informatiky
(informatika)

úsek civilnej ochrany obyvateľstva
(civilná ochrana obyvateľstva, integrovaný záchranný systém)

úsek civilnej ochrany obyvateľstva
(civilná ochrana obyvateľstva)

úsek správy registratúry
(správa registratúry)

úsek správy registratúry
(správa registratúry)

úsek financií, cien a správy majetku štátu
(správa majetku štátu)

| Stále alebo dočasné pracoviská obvodného úradu

expozitúry Úradu vlády SR
úsek kontroly

Oblastný úrad životného prostredia
(rozpočtová organizácia)
úsek starostlivosti o životné prostredie 
(ochrana prírody a krajiny, ochrana ovzdušia, ochrana vôd, odpadové hospodárstvo, prevencia závažných priemyselných havárií)
úsek vodného hospodárstva a rybárstva

Obvodný úrad životného prostredia
(rozpočtová organizácia)
úsek starostlivosti o životné prostredie 
(ochrana prírody a krajiny, ochrana ovzdušia, ochrana vôd, odpadové hospodárstvo, prevencia závažných priemyselných havárií)
úsek vodného hospodárstva a rybárstva

Oblastná stavebná správa
(územné plánovanie, stavebný poriadok, stavebná inšpekcia, vyvlastňovanie a bytová politika)

nezriaďuje sa

Vyšší pozemkový úrad
(rozpočtová organizácia)
úsek pozemkových úprav a ochrany poľnohospodárstva
(pozemkové úpravy a ochrana poľnohospodárskeho pôdneho fondu)

Pozemkový úrad
(bez právnej subjektivity)
úsek pozemkových úprav a ochrany poľnohospodárstva
(pozemkové úpravy a ochrana poľnohospodárskeho pôdneho fondu)

Vyšší lesný úrad 
(rozpočtová organizácia)
úsek lesného hospodárstva a poľovníctva

Lesný úrad
(bez právnej subjektivity)
úsek lesného hospodárstva a poľovníctva

Regionálny úrad cestnej dopravy a pozemných komunikácií
(bez právnej subjektivity)
úsek cestnej dopravy a pozemných komunikácií
(cestná doprava, pozemné komunikácie)

Obvodný úrad cestnej dopravy a pozemných komunikácií
úsek cestnej dopravy a pozemných komunikácií
(cestná doprava, pozemné komunikácie)

Územný úrad sociálnych vecí a služieb zamestnanosti 
(rozpočtová organizácia)
úsek sociálnych vecí

Územný úrad sociálnych vecí a služieb zamestnanosti – pracovisko mimo sídla
úsek sociálnych vecí

Regionálny ústav verejného zdravotníctva
(rozpočtová organizácia)
úsek štátneho hygienika

Školský úrad
(rozpočtová organizácia)
úsek školstva, mládeže a telesnej kultúry

nezriaďuje sa

úsek kultúry – registrácia periodickej tlače
usporiada Ministerstvo kultúry  SR v rámci svoje odvetvovej pôsobnosti

Poznámky:
–	na výkon špecializovanej štátnej správy na úsekoch sociálnych vecí a služieb zamestnanosti sa na základe návrhu zákona, schváleného uznesením vlády SR č. 489/2003 majú zriadiť Ústredie sociálnych vecí a služieb zamestnanosti SR a územné úrady sociálnych vecí a služieb zamestnanosti; na zabezpečenie výkonu niektorých činností môžu po schválení ministerstvom zriaďovať a zrušovať pracovisko mimo svojho sídla a určovať rozsah jeho činnosti a územný obvod výkonu jeho činnosti .
–	na výkon II. stupňa špecializovanej štátnej správy na úseku štátneho hygienika navrhuje Ministerstvo zdravotníctva SR zriadiť na celoslovenskej úrovni jeden Národný ústav verejného zdravotníctva ako rozpočtovú organizáciu s právnou subjektivitou.
Vo vzťahu k úlohe, ktorou vláda uložila ministrovi vnútra v bode B.4 uznesenia č. 370/2003 zo dňa 14. mája 2003 predložiť návrh terminológie v miestnej štátnej správe, je zrejmé, že názvy jej jednotlivých orgánov, ktoré sa uplatnili v Koncepcii usporiadania miestnej štátnej správy, treba považovať za pracovné a zaoberať sa v rámci predkladaného materiálu ich zjednotením (unifikáciou) v tých ich častiach, ktoré majú vyjadrovať spoločné aspekty postavenia, začlenenia charakteru týchto orgánov. Ide teda o to, aby názvy jednotlivých orgánov miestnej štátnej správy boli rozdielne len v tom, v čom sú rozdielne tieto orgány, pretože tak sa stane celá sústava miestnej štátnej správy transparentnejšou a prehľadnejšou pre občanov i pre právnické osoby.
Vo vzťahu k takémuto ponímaniu úlohy danej vládou je potrebné zvlášť uvážiť, či je opodstatnené
•	označovať viacúsekové orgány vyššieho stupňa ako „krajské“, zatiaľ čo iné, im analogické jednoúsekové orgány vyššieho stupňa ako „oblastné“ (resp. ako „regionálne“ alebo „vyššie“),
•	označovať orgány nižšieho stupňa ako „obvodné“ (resp. ako „územné“) bez rozlišovania toho, či sú viacúsekové alebo jednoúsekové, prípadne vyjadrovať ich stupeň len nepriamo použitím všeobecného úsekového označenia, ktoré však významovo pokrýva aj súhrn všetkých orgánov úseku,
•	používať slovo „orgán“ (prípadne „správa“) aj ako súčasť názvu, alebo či označovať všetky orgány miestnej štátnej správy ako „úrady“,
•	používať mnohoslovné názvy, popisujúce všetky úseky pôsobnosti orgánov, alebo stručnejšie krátke názvy, ktoré však nie sú úplné.

Zásady terminológie orgánov miestnej štátnej správy

V súlade so všeobecne prijímanými princípmi odbornej terminológie mali by názvy novo navrhovaných orgánov miestnej štátnej správy:
•	vyjadrovať ich celkové inštitucionálne postavenie ako orgánov miestnej štátnej správy,
•	vyjadrovať ich začlenenie v hierarchizovanom systéme orgánov miestnej štátnej správy,
•	pri orgánoch s pôsobnosťou len pre jeden úsek alebo pre malý počet úsekov špecifikovať aj ich úsekový charakter,
•	špecifikovať lokalizáciu orgánov miestnej štátnej správy v území a tým ich odlišovať od ostatných orgánov rovnakej hierarchickej úrovne a rovnakého úsekového charakteru,
•	byť čo najstručnejšie, avšak nie na úkor vyjadrenia špecifickosti orgánov.
Vzhľadom na to bude primerané:
1.	Vyjadriť v názvoch celkové inštitucionálne postavenie týchto orgánov
•	slovom „úrad“ ak tieto orgány budú vykonávať prevažne rozhodovanie o právach a povinnostiach fyzických a právnických osôb, pretože na Slovensku toto slovo ustálenou a najstručnejšou formou vyjadruje základnú charakteristiku postavenia, funkcií a činnosti takýchto inštitúcií;
•	iným vhodným slovom, ktoré by vyjadrovalo základnú charakteristiku postavenia, funkcií a činnosti takýchto inštitúcií v tých prípadoch, keď tieto orgány budú vykonávať prevažne iné činnosti ako rozhodovanie o právach a povinnostiach fyzických a právnických osôb.
V názvoch orgánov miestnej štátnej správy nahradiť slovo „orgán“ slovom „úrad“, pretože lepšie vyjadruje ich postavenie; označenie „orgán“ je vhodnejšie používať ako súčasť názvov iných orgánov štátu a na popis . Rovnako je vhodné vyhnúť sa v ich názvoch aj slovu „správa“, ktoré sa vzťahuje na celok verejnej správy a na jej pôsobenie
2.	Rozlíšiť v názvoch týchto orgánov stupeň ich postavenia v hierarchizovanom systéme orgánov štátnej správy na príslušnom úseku, na tento účel je vhodné
•	označenie „krajský“ použiť pre vyšší stupeň všetkých orgánov miestnej štátnej správy (čiže s mnohoúsekovou pôsobnosťou, ako aj s pôsobnosťou na jednom alebo na malom počte úsekov);
•	na nižšom stupni uplatniť pre všetky orgány miestnej štátnej správy (čiže s mnohoúsekovou pôsobnosťou, ako aj s pôsobnosťou na jednom alebo na malom počte úsekov) označenie „obvodný“ s prihliadnutím na to, že označenie „okresný“ pre tieto orgány nie je prijateľné vzhľadom na zrušenie okresných úradov, zakotvené v programovom vyhlásení vlády.
Vynechávať z názvu označenie stupňa orgánu a označovať ich teda napr. len ako „úrad“ by nebolo správne ani pri orgánoch nižšieho stupňa, pretože by sa rovnako označovali úrady tohto stupňa a úrady súhrnu všetkých stupňov, čo by bolo mätúce.
3.	Územne rozlíšiť orgány rovnakej hierarchickej úrovne a rovnakého úsekového charakteru je najjednoduchšie špecifikáciou ich lokalizácie v území názvom ich sídla, napr. „Okresný úrad životného prostredia v Prievidzi“, pretože je to vhodnejšie ako označovanie prídavným menom, ktoré by bolo vo viacerých prípadoch komplikované, ťažkopádne a bežnej reči nepoužívateľné (napr. „novomestskonadvážsky“, „kysuckonovomestský“, „vranovskonadtopliansky“). 
4.	Aby označenie orgánov miestnej štátnej správy bolo čo najstručnejšie, neuvádzať v názvoch teritoriálne celky územného obvodu ich pôsobnosti („Okresný úrad životného prostredia v Prievidzi pre okresy Prievidza a Partizánske“); bude postačovať, keď územné obvody pôsobnosti jednotlivých orgánov budú občanom i právnickým osobám k dispozícii nielen na informačných materiáloch tohto úradu, ale i na všetkých obecných úradoch, ako aj v sieti internetu.
5.	Vnútorné organizačné jednotky, na ktoré sa budú členiť orgány miestnej štátnej správy, označovať ako „odbory“ (v prípade dvojúrovňového členenia jednotky v rámci odborov ako „oddelenia“; jednotky v rámci detašovaných pracovísk označovať ako „oddelenia“.
6.	Nadväzne na označovanie jednotiek orgánov ponechať zaužívané označovanie funkcií ich najvyšších predstaviteľov slovom „prednosta“ (do úvahy by prichádzalo aj označovanie „riaditeľ“, ktoré je však obvyklejšie v hospodárskej sfére a vo službách); na označovanie funkcií vedúcich detašovaných pracovísk, ako aj na označovanie funkcií riadiacich pracovníkov nižšieho stupňa používať slovo “vedúci“.

Návrh na označovanie orgánov miestnej štátnej správy
Vychádzajúc z uvedených zásad navrhujeme, aby sa v novom usporiadaní orgány miestnej štátnej správy označovali takto: 

Navrhované názvy orgánov miestnej štátnej správy

Orgány miestnej štátnej správy
a doterajšie úseky (resp. činnosti) KÚ a OÚ v ich pôsobnosti

krajská úroveň | úroveň nižšia ako krajská

Krajský úrad
orgán všeobecnej miestnej štátnej správy pre úseky, na ktorých sa nezriaďujú orgány špecializovanej miestnej štátnej správy

Obvodný úrad
orgán všeobecnej miestnej štátnej správy pre úseky, na ktorých sa nezriaďujú orgány špecializovanej miestnej štátnej správy

úseky :
krízového riadenia a hospodárskej mobilizácie,
všeobecnej vnútornej správy,
správnych evidencií,
živnostenského podnikania,
informatiky a správy registratúry,
civilnej ochrany obyvateľstva,
financií, cien a správy majetku štátu

úseky :
krízového riadenia a hospodárskej mobilizácie,
obrany,
všeobecnej vnútornej správy,
správnych evidencií,
živnostenského podnikania,
informatiky a správy registratúry,
civilnej ochrany obyvateľstva

Pracoviská obvodného úradu, detašované mimo jeho sídla
-	v sídlach terajších okresov stále pracoviská, s pôsobnosťou na všetkých úsekoch obvodného úradu, ktoré nebudú sídlami obvodných úradov,
-	v ďalších sídlach stále alebo dočasné pracoviská s diferencovanou pôsobnosťou na niektoré úseky

expozitúry Úradu vlády SR (v sídlach krajov)
úsek kontroly

Krajský úrad životného prostredia
orgán špecializovanej miestnej štátnej správy pre úseky
-	starostlivosti o životné prostredie,
-	vodného hospodárstva a rybárstva

Obvodný úrad životného prostredia
orgán špecializovanej miestnej štátnej správy pre úseky
-	starostlivosti o životné prostredie,
-	vodného hospodárstva a rybárstva

Krajský stavebný úrad
orgán špecializovanej miestnej štátnej správy pre úsek územného plánovania, stavebného poriadku, vyvlastňovania a bytovej politiky

nezriaďuje sa

Krajský pozemkový úrad
orgán špecializovanej miestnej štátnej správy pre úsek pozemkových úprav a ochrany poľnohospodárskeho pôdneho fondu

Obvodný pozemkový úrad
orgán špecializovanej miestnej štátnej správy pre úsek pozemkových úprav a ochrany poľnohospodárskeho pôdneho fondu

Krajský lesný úrad
orgán špecializovanej miestnej štátnej správy pre úsek lesného hospodárstva a poľovníctva

Obvodný lesný úrad
orgán špecializovanej miestnej štátnej správy pre úsek lesného hospodárstva a poľovníctva

Krajský úrad cestnej dopravy a pozemných komunikácií
orgán špecializovanej miestnej štátnej správy pre úsek cestnej dopravy a pozemných komunikácií

Obvodný úrad cestnej dopravy a pozemných komunikácií
orgán špecializovanej miestnej štátnej správy pre úsek cestnej dopravy a pozemných komunikácií

Územný úrad sociálnych vecí a služieb zamestnanosti 
orgán špecializovanej miestnej štátnej správy pre úsek sociálnych vecí a služieb zamestnanosti

Územný úrad sociálnych vecí a služieb zamestnanosti – pracovisko mimo sídla
orgán špecializovanej miestnej štátnej správy pre úsek sociálnych vecí a služieb zamestnanosti

Regionálny ústav verejného zdravotníctva
orgán špecializovanej miestnej štátnej správy pre úsek štátneho hygienika

Krajský školský úrad
orgán špecializovanej miestnej štátnej správy pre úsek školstva, mládeže a telesnej kultúry

nezriaďuje sa

Poznámky:
–	na výkon špecializovanej štátnej správy na úsekoch sociálnych vecí a služieb zamestnanosti sa v súlade s uznesením vlády SR č. 489/2003 navrhuje zriadiť Ústredie sociálnych vecí a služieb zamestnanosti SR a územné úrady sociálnych vecí a služieb zamestnanosti; na zabezpečenie výkonu niektorých činností môžu po schválení ministerstvom zriaďovať a zrušovať pracoviská mimo svojho sídla a určovať rozsah ich činnosti a územné obvody ich výkonu;
–	na výkon II. stupňa špecializovanej štátnej správy na úseku štátneho hygienika sa navrhuje zriadiť na celoslovenskej úrovni jeden Národný ústav verejného zdravotníctva.

Ako konštatoval vo svojich pripomienkach vedúci Úradu vlády SR, pojmy definované v Návrhu terminológie v miestnej štátnej správe nie sú v súlade
-	s ústavným zákonom č. 227/2002 Z.z.,
-	s koncepciou bezpečnostného systému SR, schválenou vládou SR 9.10.2002,
-	s komplexným plánom výstavby a ďalšieho rozvoja bezpečnostného systému SR na roky 2004 – 2010.
Vzhľadom na to, že programové vyhlásenie vlády z novembra 2002 jednoznačne určilo, že okresné úrady majú byť zrušené a vláda uznesením č. 370 zo 14. mája 2003 opätovne potvrdila ich zrušenie už k 1. januáru 2004, bude potrebné uviesť ústavný zákon č. 227/2002 Z.z. o bezpečnosti štátu v čase vojny, vojnového stavu, výnimočného stavu a núdzového stavu, ako aj ďalšie spomenuté dokumenty do súladu so zámermi vlády (napr. vo vzťahu k okresným úradom, k prednostom okresných úradov a zástupcom prednostov okresných úradov). V rámci ďalšej etapy reformy miestnej verejnej správy sa však predpokladá, že bude potrebné analogicky zmeniť niekoľko desiatok legislatívnych noriem a rôznych koncepčných dokumentov a zmeny na uvedenom úseku budú organickou súčasťou celého procesu reformy.